Lokalplan 953, Boliger Aarhus Ø - Endelig 
BESLUTNING 
Yan Christoffersen, Uffe Lassen, James Schou og Boe Bech kunne tiltræde indstillingen i 
overensstemmelse med Magistratens anbefaling.  
Jacob Jørgensen tog forbehold med henblik på en nærmere drøftelse i byrådsgruppen.  
Iben Friis og Ulf Olesen var forhindrede i at deltage i udvalgets behandling af sagen.  
Endelig vedtagelse af forslag til Lokalplan nr. 953. Område til boliger ved Katcha Schultz, [adresse], [adresse] 
Midtby samt forslag til Tillæg nr. 63 til Kommuneplan 2009. 
 
RESUMÉ 
Lokalplanen er udarbejdet på baggrund af aftale mellem [adresse] og bygherrekredsen bag projektet 
”[adresse]”, og muliggør et boligbyggeri på 40.000 m2 etageareal i op til 13 etager. 
 
Lokalplan og kommuneplantillæg har været offentligt fremlagt fra den 10. juli til den 4. september 2013. Der er 
indkommet tre høringssvar, et fra Naturstyrelsen og fra to naboer i nabobebyggelsen ”[adresse]”.  
 
Naturstyrelsen gør indsigelse mod forslag til lokalplan og kommuneplantillæg. De mener, at lokalplanen ikke 
sikrer udendørs opholdsarealer tilstrækkeligt mod støj fra [adresse]. Naboerne i [adresse] mener, at 
lokalplanen ikke er i overensstemmelse med den forudgående planlægning, hvad angår højde og placering. 
Derfor mener de, at der opstår uacceptable skygge- og udsigtsforhold i og fra deres lejligheder i [adresse]. 
 
Teknik og Miljø har forhandlet med Naturstyrelsen om deres indsigelse om overskridelse af støjgrænser på 
udendørs opholdsarealer. Teknik og Miljø kan imødekomme Naturstyrelsen ved, at lokalplanen bliver ændret 
på to punkter. For det første skal lokalplanen vise, hvor opholdsarealer, der ikke er støjpåvirkede, er 
lokaliseret. For det andet skal lokalplanen sikre, at altaner og terrasser forsynes med støjafskærmning i form af 
et værn på 140 cm. Herefter har Naturstyrelsen frafaldet indsigelsen.  
 
Bygherren bag Lokalplan 953 har aftalt med bygherre for [adresse], at højderne mod [adresse] bliver reduceret. 
Teknik og Miljø mener dermed, at projektet [adresse] tager det fornødne hensyn til [adresse] bebyggelsen, og 
at det derfor ikke er relevant at foretage yderligere ændringer. 
INDSTILLING 
At 1) Forslag til Lokalplan nr. 953 vedtages endeligt med de ændringer, som fremgår af indstillingens afsnit 5 
med tilhørende bilag 4, 
 
At 2) Tillæg nr. 63 til Kommuneplan 2009 vedtages endeligt med de ændringer, som fremgår af indstillingens 
afsnit 5 med tilhørende bilag 4, 
 
At 3) De indkomne bemærkninger besvares som anført i afsnit 5, samt  
 
At 4) Den sammenfattende redegørelse om miljøvurderingen af Lokalplan 953 godkendes og indgår som en 
del af lokalplanens redegørelse, som det fremgår af indstillingens afsnit 5 med tilhørende bilag 4. 
Sagens forløb 
27-11-2013 Borgmesterens Afdelings påtegning 
 
Fremsendes til Magistraten. 
 
 
Borgmesterens Afdeling har ingen bemærkninger til indstillingen. 
 
02-12-2013 Magistraten 
 
Fremsendes til [adresse] med bemærkning, at Magistraten i mødet den 2. december 2013 anbefaler, at byrådet 
tiltræder Magistratsafdelingen for Teknik og Miljøs indstilling af 29. november 2013. 
 
04-12-2013 [adresse] 
 
Fremsendes til Teknisk Udvalg til behandling i henhold til beslutning i byrådets møde den 4. december 2013 
 
10-03-2014 Teknisk Udvalg 
 
Yan Christoffersen, Uffe Lassen, James Schou og Boe Bech kunne tiltræde indstillingen i 
overensstemmelse med Magistratens anbefaling.  
 
Jacob Jørgensen tog forbehold med henblik på en nærmere drøftelse i byrådsgruppen.  
 
Iben Friis og Ulf Olesen var forhindrede i at deltage i udvalgets behandling af sagen. 
 
